 Koronafairọọsi tun ti gbẹmi eeyan meji lỌṣun : Kọmisanna feto ilera nipinlẹ Ọṣun, Dokita Rafiu Isamọtu, ti kede pe arun koronafairọọsi ti pa eeyan meji mi-in bayii.Ninu atẹjade kan ni kọmisanna naa ti sọ pe eeyan mẹrinla lo tun ti lugbadi arun naa lati ara awọn ti wọn ti ko o tẹlẹ.Isamọtu ṣalaye pe bi awọn eeyan kan ko ṣe tẹle ilana tijọba n gbe kalẹ lati dẹkun itankalẹ arun koronafairọọsi nipinlẹ Ọṣun lo fa a to fi da bii ẹni pe awọn to n lugbadi rẹ n pọ lojoojumọ.Ni bayii, eeyan marundinlọgọrun-un 95 ni wọn n gbatọju lọwọ lori arun koronafairọọsi lỌṣun, nigba ti eeyan meje ti dagbere faye nipasẹ arun naa. 